האוניברסיטה למדעי הגסטרונומיה

שמאל|ממוזער|250px|בניין האוניברסיטה באפריל 2007
שמאל|ממוזער|250px|בניין "הטירה" של האוניברסיטה באפריל 2007
**האוניברסיטה למדעי הגסטרונומיה** (באיטלקית: **Università degli Studi di Scienze Gastronomiche**) היא מוסד אקדמי בינלאומי בצפון איטליה. הקמפוס שוכן בפולנצו, בסמוך לברה (איטליה) , עיר בנפת קונאו בצפון-מערב פיימונטה. האוניברסיטה נוסדה על ידי קרלו פטריני, מייסד תנועת מזון איטי בשנת 2004, כאוניברסיטה הראשונה שמוקדשת ללימוד הקשר בין אוכל לתרבות.

## אתר האוניברסיטה
האוניברסיטה למדעי הגסטרונומיה נמצאת בפולנצו-Pollentia, בפרוורי ברה (איטליה), ושם היא שוכנת בשני מבני משק משופצים מהמאה ה-19, Agenzia di Pollenzo ו-Cascina Albertina. ה-Agenzia, שכיום נראית כמו טירה קטנה, מחולקת לארבעה חלקים: האוניברסיטה, מסעדת "גואידו" לה כוכב במישלן, מרתף יין (Banca del Vino) ו-Albergo dell'Agenzia, מלון אלגנטי ואולם כנסים. מבני המנהלה של האוניברסיטה וחדרי הלימוד משתרעים בין שני הבניינים. הסטודנטים מתגוררים במרחק של 10 קילומטרים מ-Pollenzo, בעיר ברה, איטליה.

## תוכניות הלימודים
האוניברסיטה למדעי הגסטרונומיה מציעה תוכנית לתואר ראשון בת שלוש שנים (תואר ראשון במדעי הגסטרונומיה, בן 180 שעות לימוד אקדמיות), שתי תוכניות לימודים בנות שנה אחת כל אחת לתואר שני (גסטרונומיה ותיירות איטלקית, תרבות ותקשורת המזון, כל תוכנית בת 60 שעות לימוד אקדמיות), ותוכנית לתואר שני בת שנתיים (תואר שני בקידום וניהול המורשת התיירותית והגסטרונומית, בת 120 שעות לימוד אקדמיות).

פרט לתוכנית בת השנתיים, הסטודנטים לומדים במשולב מדעי הרוח (היסטוריה של האוכל, אסתטיקה של המזון), מדע וטכנולוגיה של האוכל (בכלל זה מדעי התזונה, עקרונות מולקולריים של המזון, אגרואקולוגיה, חקלאות אורגנית ואתנוביולוגיה), אנתרופולוגיה, סוציולוגיה, תקשורת וכלכלה של האוכל. בנוסף לשיעורים בכיתה ובבית, הסטודנטים נדרשים להשתתף במחקר שדה ברחבי אירופה והעולם. במהלך הלימוד הסטודנטים פוגשים חוואים מקומיים, יצרני מזון, ופרופסורים שמסבירים לעומק על כל מוצר, מסורתו ודרך יצורו. הסטודנטים גם שוהים ומבקרים באזורי יצור המזונות, נוכחים בפרקטיקות מקומיות ומסורתיות וטועמים מגוון רחב של מאכלים ומשקאות אזוריים. כך הם משלבים עבודה תאורטית ומעשית כאחד.

בעוד שכמה מהקורסים ניתנים באנגלית, מעודדים את הסטודנטים להיות בעלי ידע טכני רחב באיטלקית ובאנגלית גם יחד.

## פעילויות חוץ לימודיות
האוניברסיטה למדעי הגסטרונומיה עורכת בחודש אוקטובר כנס "טרה מדרה" (Terra Madre - רשת של קהילות אוכל, שכל אחת מהן מוקדשת להפקת מזון איכותי ובר-קיימא) דו-שנתי במסגרת אירועי "סלון דל גוסטו" בטורינו. מעודדים את כל הסטודנטים לקחת חלק ולהשתתף בסדנאות ובסמינרים הרבים המעניינים אותם. פעילות נוספת מחוץ לתוכנית הלימודים היא כנס ה-Slow Fish הדו-שנתי בג'נובה באביב.
## גלריה

קובץ:ROYAL Castello Pollenzo.הטירה המלכותית פולנצו פיימונטה איטליה.jpg|הטירה המלכותית, חלק מהקומפלקס האוניברסיטאי.
קובץ:WINE CASES IN WINE BANK POLLENZO ITALY.ארגזי יין בבנק היין פולנצו איטליה.jpg|ארגזי יין באחסון ושימור בבנק היין, שהוא חלק מהאוניברסיטה.
קובץ:BARBARESCO WINE CASES.WINE BANK ITALY.ארגזי יין ברברסקו בבנק הייו פולנצו איטליה.jpg|אחסון ארגזי יין ברברסקו.
קובץ:פולנצו.ספריה והדרכה בבנק היין.BANCA DEL VINO LIBRARY AND GUIDING.jpg|ספריית יין, הדרכה וטעימות באוניברסיטה.
קובץ:UN VIGNETO CHIAMATO ITALIA.ITALIES WINE MAP POLLENZO. פולנצו.מפת הכרמים איטליה בבנק היין.jpg|מפת כרמים ויינות באיטליה.
קובץ:Pollenzo – Banca del vino.jpg|אכסון בקומות, של יינות איטליה מכל הסוגים.

## קישורים חיצוניים

* 
* אתר האוניברסיטה למדעי הגסטרונומיה

## הערות שוליים

גסטרונומיה, האוניברסיטה למדעי ה-